Chërdo dla cesa antica/Simbol nissen-constantinopolitan
Artorn

Simbol nissen-constantinopolitan 
I chërdoma ant un sol De, Pare tut-potent, Creator dël cel e dla tèra, ëd tut lòn ch’as ved e ch’as peul nen vëdde.

I chërdoma ant un sol Signor Gesù Crist, unigènit Fieul ëd De, generà dal Pare prima ‘d tùit ij sècoj, lus da lus, De gènit da De gènit, generà nen fàit (nen creà), dl’istèssa sostansa dël Pare. A l’é stàit Chiel ël mojen dla creassion ëd tute le còse Për nojàutri e për la nòstra salvëssa a l’é calà giù dal cel, a l’è fasse carn për ël mojen dl’Ëspìrit Sant e ‘d Marìa vèrgin; a l’é fasse òm e a l’é stàit butà ‘n cros për nojàutri ant ël temp ëd Pònsio Pilat; a l’ha patì; a l’é stàit sotrà e a l’é arsussità ël ters dì conforma le Scriture; a l’é montà su al cel andoa a l’é setasse a la drita ‘d De; a l’ha torna (na sconda vira) da rivé an glòria për giudiché ij viv e ij mòrt, e sò regn a l’avrà mai na fin. 

I chërdoma ant l’Ëspìrit sant, ël Signor, Col ch’a dà vita, Col ch’a l’é mandà dal Pare e dal Fieul; Col che, con ël Pare e con ël Fieul, a l’é adorà e glorificà; Col ch’a l’ha parlà për ël mojen dij profèta. 

I chërdoma ant na sola Cesa, santa, catòlica (universal) e apostolica.

I confëssoma ‘n sol batèisim për la remission dij pecà.

I spetoma l’arsuression dij mòrt e la vita dël sécol ch’a vnirà. Amen.

Leteratura piemontèisa
Document